ร้านกาแฟริมทาง ที่ตกแต่งสะดุดตาด้วยสีฟ้าเข้มและขาว มีพื้นที่บริการให้ลูกค้าได้เลือกนั่งทั้งแบบในห้องแอร์ และแบบout doorที่ชานระเบียงด้านหน้าร้าน แม้ร้านจะติดริมถนน แต่บรรยากาศรอบๆก็ร่มรื่น เพราะมีต้นไม้ล้อมรอบ มีการจัดสวนเล็กๆ ถ้านั่งนอกร้านก็พอจะได้บรรยายกาศเฟมือนจิบกาแฟในสวนอยู่เหมือนกัน ^^

เมนูของร้าน มีทั้งเครื่องดื่ม ขนมกินเล่น และเค้กหลายเมนูให้เลือกสั่ง ราคาเครื่องดื่มเริ่มต้นที่35-65฿ มีตั้งแต่กาแฟสดแต่ละชนิด ชาเขียว โกโก้ ไปจนถึงน้ำผลไม้สดปั่น ราคาแล้วแต่เมนูที่สั่ง ส่วนขนมหวานก็มีเมนูยอดนิยมอย่างฮันนี่โทสต์หรือโทสต์แบบอื่นๆ ช็อคโกแลตลาวา เครปสด เป็นต้น ราคาก็ประมาณ 90-120฿

วันที่ไป เวลาค่อนข้างน้อย เลยไม่ได้ลองพวกขนม และสั่งแค่เครื่องดื่มแบบนำกลับเท่านั้น เมนูที่สั่งคือ มอคค่าเย็น และชาเขียวปั่น

-มอคค่าเย็น รสชาติกาแฟหวานกำลังดีค่ะ หอมกลิ่นกาแฟสด มันนมดี รสของช็อคโกแลตมีนิดๆไม่กลบรสของกาแฟ ฟองนมใส่มาเยอะดีด้วย เนื้อฟองนมเนียนแน่น โดยรวมก็โอเคเลยแก้วนี้ 

-ชาเขียวปั่น เห็นแก้วนี้ตอนแรกนี่แว้บแรกเลยที่คิดคือ เป็นชาเขียวที่เขียวมากกกกก รสชาติโอเคค่ะ หอมชาเขียว แต่แอบขมนิดหน่อย อาจจะเพราะว่าชาเขียวเข้มข้น รสชาติหวานพอดีเลย แม้จะปั่นมาแต่รสชาติไม่ดรอป มันนมดี

2แก้ว ค่าเสียหาย 130฿ ตอนจ่ายไม่ทันคิด พอขึ้นรถมานั่งคิดราคา สงสัยร้านจะคิดราคาผิด คือถ้าราคาตามเมนู มอคค่าเย็น 40฿ ชาเขียวปั่น(ตรงนี้คิดว่าตามเมนูก็คงเป็นชาเขียวลาเต้ปั่น) 60฿ ควรจะเป็น 100฿ แต่ที่จ่ายคือ130฿ เลยคิดเองว่าน่าจะแก้วละ65฿ก็เลยคิดว่าไม่เป็นไร ก็เท่าราคาทั่วๆไป เลยปล่อยผ่าน หรือบางที ราคาเครื่องดื่มทางร้านน่าจะขึ้นราคาแล้ว แต่อาจจะยังไม่ได้แก้ไขเมนูก็ได้ ถ้ายังไงก็ลองเช็คทางร้านอีกทีนะคะ

สรุป รสชาติเครื่องดื่มอร่อยใช้ได้ค่ะ ไม่ว่าจะ40หรือ65฿ รสชาติของร้านนี้ก็ยอมรับได้ถ้าจะจ่ายในราคา65฿ ร้านตกแต่งน่ารัก เหมาะมานั่งเม้าท์ นั่งชิลกับเพื่อน หรือคนรู้ใจก็โอเคดีค่ะ